ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወጥሪ ፖለቲካ ማይ ኣብ መበል 21 ክፍለ ዘመን 2 ጥቅምቲ 2017 ምንጪ ስእሊ, Getty Images መግለጺ ስእሊ, ማያዊ ኣካላት ዶባት ሃገራት ንምፍላይ ዘኽእሉ ተፈጥሮኣዊ ሕንፃፃት እዮም። "ናይ ፅባሕ ነዳዲ" ይብልዎ። ንኽንነብር ማይ ከድልየና እዩ። ንግድን ሸቐጥን፥ ቁጠባዊ ዕቤትን ፈጠራን ሓንቲ ሃገር ዘደንፍዕ ሓይሊ እዩ። እዚ፡ ካብ ቀደም ካብ ፈለግ ኒል፡ ኣብ ጥንታዊት ግብፂ፡ ክሳብ ኣማዞን፡ ኣብ ጫካታት ብራዚል ዝፀንሐ ክስተት እዩ። ኣካላት ማይ፡ ብዙሕ ግዜ ተፈጥሮኣዊ ዶብ ሃገራት ዝሕንፅፅ እንትኸውን፥ ብርክት ዝበሉ ሃገራት ከዓ ሓደ ሓደ ሩባታትን ቀላያትን ብሓባር ይውንኑ። ኣባይ [ናይል] ከም ኣብነት እንተወሲድና፥ ደርዘን ሃገራት ጥሒሱ ይሓልፍ። ኮይኑ ግና ምስቲ ተፈጥሮ ወዲሰብን ንጎንፂን ዝተቓልዐ ምዃኑ እንትረአ፥ ክሳዕ ሎሚ ጉዳይ ማይ መሰረት ዝገበረ ብርቱዕ ኲናት ዘይምክያዱ ዝገርም እዩ። ሰብ ሞያ ማይ ፥ 'ኣብ ዓለምና ማይ እንተዘየለ ሰላም ዝብሃል ኣይህሉን" ክብሉ ይስማዕምዑ። ንዚውን 'ዩ እዚ ተዃሳሓይ ዝኾነ ኣተኣላልያ ሃፍቲ ማይ ንቕድሚት ሒዝካ ከመይ ምቕፃል ከምዝከኣል ናይ ቀረባ ዓሰርተ ዓመታት ዓብይ ፈተና ዝኸውን። ኣብ መበል 21 ክ/ዘመን ብዙሓት ፍልፍላት ማይ ነቒፆም፥ ለውጢ ኩነታት ኣየር ድማ ብርኪ ማያት ንላዕሊ ሓፍ ክብል ብምግባር፡ ዶባት ሃገራት ክለዋወጡን ክዛብዑን እናገበረ ይርከብ። ምስዚ ጎናጎኒ'ዚ ቁፅሪ ህዝቢ ዓለም ካብ ዓቐን ንላዕሊ ምውሳኽን ጠርዚ ብሄርተኝነት መሰከፊ እናኾነ ምምፃእን ኣብ መንጎ ሃገራት ዝካየድ ዲፕሎማስያዊ ርክባት ጉዳይ ማይ ዓንቀፍቀፍ ከይገጥሞ የስግእ። ኣብ መንጎ 2000ን 2050ን ከም ኣቆጻጽራ ፈረንጂ፡ ድልየት ቀረብ ማይ ብኣስታት 55% ሓፍ ክብል ከምዝኽእል ይግመት። ንዚ'ውን እዩ ብዓለም ለኸ ደረጃ ብዘለዎ ልዑል ክብሪ እንትምዘን፥ ማይ ከም ናይ ፅባሕ ነዳዲ ዝረአ። እሞ ደኣ ዓለምለኸ ቀረብ ማይ ንምርግጋፅን ናይ ዓለምና ሰላም ንምሕላውን እንታይ ንግበር?
